Anlægsprojekter - veje/grønne områder - forslag til igangsætning af resterende 
anlægsprojekter 
Sagsfremstilling 
4.      Anlægsprojekter - veje/grønne områder - forslag til igangsætning af resterende 
anlægsprojekter  
                                                                                                                        Åbent 
Sagsnr.: 326-2014-5850        J.nr.: 05.01.00            Ove Petersen.: 326-2014-78898 
  
[adresse] 
Ved Teknik- og Miljøudvalgets møde den 3. marts 2014 blev givet en status på anlægsprojekter i forbindelse med 
veje og grønne områder. Projekterne var opdelt i to kategorier henholdsvis kategori A (projekter, der er igangsat 
eller forventes udført eller igangsat i 2014 med afslutning i 2015) og kategori B (projekter, der ikke forventes 
igangsat eller udført i 2014). 
  
Teknik- og Miljøudvalget godkendte indstilling om, at Teknik og Miljø besluttede at sætte anlægsprojekterne i 
kategori A i gang og anmodede administrationen om at udarbejde forslag til politisk drøftelse af, hvorledes 
projekterne i kategori B kunne igangsættes. Anlægsprojekterne i kategori A og B kan ses i sagsfremstillingen den 3. 
marts. 
  
På udvalgsmødet den 3. marts blev der igangsat anlægsprojekter i Kategori A for 42 mio kr. og administrationen har 
ved denne sagsfremstilling forholdt sig til hvilke muligheder der er for at igangsætte anlægsprojekterne i Kategori B 
for en samlet anlægssum på 17 mio kr. Administrationens vurdering var den 3. marts, at med eksisterende 
bemanding kunne Kategori A gennemføres, og derfor har det været nødvendigt at se på andre muligheder.     
  
Projekterne i kategori B 1-4 omfatter projekter indenfor de overordnede emner som trafiksikkerhed og 
brorenovering 2014. Det vurderes at være hensigtsmæssigt og muligt, at man kunne købe kvalificeret rådgivning på 
disse to specifikke og konkrete områder. Samtidig vurderes det også at denne rådgivning kan etableres forholdsvis 
hurtigt, således at det kan igangsættes i 2014. Mulighed for midlertidige ansættelser vil have længere procestid på 
grund af rekruttering og i og med projekterne kan have meget forskellige omfang og tid, således at koordinering i 
forhold til ansættelser kan være svært at styre.   
  
Lena Lauridsen i kategori B er ikke helt konkret, idet brorenoveringsprojekter 2014 og trafiksikkerhedsprojekter 2014 
ikke er udvalgt pt. Ud fra kalkulerede omkostninger til rådgivning i forbindelse med projekterne i kategori B 1-4, 
skønnes der at være et råderum i størrelsesordenen 600-800.000 kr. til anskaffelse af ekstern arbejdskraft for at 
igangsætte projekterne i kategori B 1-4 i 2014. Dette også afhængig af hvor mange projekter der besluttes vedr. 
trafiksikkerhed 2014 og brovedligeholdelse 2014. 
  
Administrationen vurderer, at der er tre hovedscenarier og dermed handlemuligheder  for at kunne gennemføre 
anlægsprojekterne i kategori B: 
  
1. Det fasholdes at anlægsprojekterne ikke igangsættes pt., da nuværende bemanding ikke kan holde alle projekter 
i gang sammen med de øvrige projekter der er i kategori A 
2. Der ansættes midlertidigt personale til varetagelse af enten de konkrete projekter eller til frigørelse af eget 
mandskab til igangsætning af projekterne. 
3. Der købes konsulentbistand under SKI-aftalen til igangsætning af projekterne som  en del af anlægssummen for 
de enkelte projekter, samtidig med at der ses på muligheden for at kombinere bistanden hensigtsmæssigt med de 
besluttede anlægsprojekter under kategori A  
  
  
BEHANDLING 
Teknik- og Miljøudvalget. 
  
INDSTILLING 
Teknik- og Miljøchefen indstiller: 
· At vælge scenarie 3  
  
ØKONOMISKE KONSEKVENSER 
Den tilkøbte konsulentbistand skal afholdes indenfor rammerne af de totale anlægsbudgetter under både kategori A 
og B. 
  
  
  
Teknik- og Miljøudvalgets møde den 7. april 2014: 
Udvalget vedtog at godkende teknik- og miljøchefens indstilling. 
